
                         Препис – решение:

Прието на редовно заседание на ОбС – Златоград, проведено на 23.07.2019г., Протокол № 65
ПО ТОЧКА: 14
ОТНОСНО: Докладна записка от Кмета на Община Златоград с изх. № 61-00-187/12.07.2019г., по вх. № ОС–448/12.07.2019г., относно:  Процедура по чл.15 от Закона за устройство на територията за ПИ 31111.31.365 по Кадастрална карта на гр.Златоград,  кв.28  по ПУП на гр.Златоград, по молба на К. Аврадалиев и М.  Силянова. (съвместно заседание на ПК)
ОбС прие  
ІІІ – ти проект                                                    
                                                           РЕШЕНИЕ № Ж  1007            
 На основание чл.15, ал.3 и ал.5 от Закона за устройство на територията, чл.39, ал.2 от Наредба № 2 за реда за придобиване, управление и разпореждане с общинско имущество и чл.21, ал.1, т.8 от ЗМСМА, Общински съвет Златоград

                                                                         РЕШИ:

1. Дава предварително съгласие за изменение на Подробния устройствен план – План за регулация (ПУП- ПР) на гр.Златоград, одобрен със Заповед № РД-221/16.02.1982 г. на Председателя на ОНС Смолян за УПИ ІV-217, кв.28 по ПУП на гр.Златоград, с промяна на част от югоизточната регулационна линия и включване на общински терен с площ 10 кв.м., представляващ част от поземлен имот с идентификатор 31111.31.467 по Кадастрална карта на гр.Златоград, съгласно изготвено предложение за промяна на ПУП.

 Изменението да се реализира чрез изготвянето, процедирането и одобряването на ПУП-ПР, по смисъла на чл.110, ал.1, т.2 от ЗУТ по ред и начин, уредени в същия закон.

2. Имуществените взаимоотношения между Община Златоград и собствениците на поземлен имот с идентификатор 31111.31.365 по Кадастрална карта на гр.Златоград, след влизане в сила на ПУП-ПР по т.1 от настоящото решение, да бъдат уредени чрез сключване на договор, по силата на който последните да придобият собствеността върху приобщената към УПИ ІV-217, кв.28 по ПУП на гр.Златоград, част с площ 10 кв.м. от поземлен имот с идентификатор 31111.31.467 по Кадастрална карта на гр.Златоград. 

На основание чл.41, ал.2 от Закона за общинската собственост се определя цена, за частта от 10 кв.м от поземлен имот с идентификатор 31111.31.467 по Кадастрална карта на гр.Златоград, предмет на ПУП-ПР по т.1 от настоящото решение, в размер на 228,00 лв. без ДДС.

3. Упълномощава Кмета на Община Златоград да сключи предварителен договор за продажба на общински имот, описан в т.1 и т.2 с Крум ****** Аврадалиев и Маргарита ****** Силянова, след влизане в сила на настоящото решение.      

4. След влизането в сила на заповедта на Кмета на Община Златоград за одобряване на ПУП-ПР по т.1 и т.2, упълномощава Кмета на Община Златоград да сключи окончателен договор за продажба на общински имот с Крум ****** Аврадалиев и Маргарита ****** Силянова.

5. В случай, че изменението на ПУП-ПР по т.1 и т.2 не влезе в сила, шест месеца след сключването на предварителния договор, да се извърши нова оценка от лицензиран оценител, като Общински съвет Златоград определя нова пазарна цена, въз основа на която се сключва окончателния договор за уреждане на имуществените взаимоотношения между Община Златоград и собствениците на поземлен имот с идентификатор 31111.31.365 по Кадастрална карта на гр.Златоград. 

6. Всички разходи по изготване на ПУП-ПР и неговото процедиране са за сметка на собствениците на поземлен имот с идентификатор 31111.31.365 по Кадастрална карта на гр.Златоград. 

7. Възлага на Кмета на Община Златоград изпълнението на настоящото решение.

